Միննի (երգչուհի)

Նիչա Յոնտարարակ (, , , , առավել հայտնի է որպես Միննի (, , ), թաիլանդցի երգչուհի և պարուհի։ Հարավկորեական (G)I-DLE գըրլ բենդի անդամ է, որտեղ զբաղեցնում է գլխավոր վոկալիստի դիրքը։

Կարիերա

1997-2017. Վաղ տարիներ և նախադեբյուտ 
Ծնվել է 1997 թվականի հոկտեմբերի 23-ին Թաիլանդի Բանգկոկ մայրաքաղաքում։ Ունի ավագ երկվորյակ եղբայրներ։ Միննին դաշնամուր է նվագել հինգ տարեկան հասակից և վոկալ է պարապել յոթ տարեկանից։ Միննին երաժշտություն սիրել է մոր շնորհիվ։ Նվագել սովորել է մորից։ Միննին հաճախել է «Wattana Wittaya» ակադեմիա և երաժշտություն է ուսումնասիրել Թաիլանդում գտնվող «Գրեմմիի» վոկալի ստուդիայում։ Նա եղել է թմբկահար, թատրոնի, ինչպես նաև իր դպրոցի բեմադրություններում դերասանուհի։ Միննին նաև չորս տարի չինարեն է ուսումնասիրել։ 2014 թվականին նա Թաիլանդում մասնակցել է Cube Star World-ի լսումներին և 2015 թվականին տեղափոխվել է Կորեա։

2016 թվականի մարտի 23-ին նա հանրությանն է ներկայացվել CUBE Entertainment լեյբլի պրակտիկանտների պաշտոնական ինստագրամում։ Նոյեմբերի 5-ին նա «Unpretty Rapstar 3» շոուի ժամանակ մասնակցել է Սոյոնի ելույթին։ 2017 թվականի հունիսին (G)I-DLE խմբի ապագա գործընկերներ Յուքիի և Շուհուայի հետ նկարահանվել է Rising Star Cosmetics-ի գովազդային հոլովակում։ Նույն թվականին նա հնարավորություն է ստացել Line Friends-ի հետ մասնակցել «Twinkle Twinkle Little Star»-ին։

2018-ներկա։ Դեբյուտ (G)IDLE-ում 

2018 թվականի մայիսի 2-ին Միննին առաջին անգամ ելույթ է ունեցել (G)I-DLE խմբում «I Am» մինի ալբոմով և «Latata» գլխավոր սինգլով։ Նա հայտնի է իր գրավիչ և հանգստացնող ձայնով։

Միննին մասնակցել է երկրորդ` «I Made» մինի ալբոմի «Blow Your Mind» երգը գրելու աշխատանքնրին, որը թողարկվել է «To Neverland»-ի միջոցով։ Միննին խոստովանել է, որ երգեր է ստեղծում դաշնամուրով և Երաժշտական գործիքների թվային միջերեսի դասընթացներ է անցնում։ Նա մասնակցել է «For You» երգը գրելու աշխատանքներին, որը թողարկվել է «LATATA» դեբյուտային ճապոնական մինի ալբոմում։ 2019 թվականին (G)I-DLE-ը մասնակցել է Mnet հեռուստաալիքի «Queendom» շոուին։ Առաջին նախնական փուլում հանդիսատեսը ապշել է Միննիի «Latata» երգի ելույթով, և Հարավային Կորեայի ու Թաիլանդի հեռուստադիտողները լավ են ընդունել նրան։ Երրորդ փուլում Միննին ներկայացվել է որպես (G)I-DLE խմբի վոկալային անդամ։ Նա կիսել է բեմը AOA խմբի անդամ Հեջոնի հետ` կատարելով «Instagram» երգը։ Շնորհիվ իր ելույթի երգը կրկին ընդգրկվել է երաժշտական շքերթներում և հայտնի դարձել լայն հասարակության շրջանում։ Հոկտեմբերի 15-ին հայտնի է դարձել, որ Միննին միավորվելու է չինա-ավստրալիացի յություբեր Wengie-ի հետ` համատեղ «Empire» երգի համար, որը թողարկվել է հոկտեմբերի 18-ին։ Երգը Billboard World Digital Songs շքերթում դեբյուտ է կատարել 22-րդ հորիզոնականով ։

Անձնական կյանք
Միննին բազմալեզու մարդ է։ Նա խոսում է թայերեն, անգլերեն, կորեերեն, ճապոներեն և հյուսիսային չինարեն
:

Միննին ոգեշնչվել է Super Junior խմբով, որոնց երգերը նա հաճախ երգել է մանուկ հասակում, ինչպես նաև երգիչ Թրոյ Սիվանով։

Սկավառակագրություն

Սինգլներ

Երաժշտական տեսահոլովակներ

Ֆիլմագրություն

Տարբեր շոուներ

Ծանոթագրություններ

Արտաքին հղումներ 
 (G)I-DLE պաշտոնական կայք
 (G)I-DLE Ֆեյսբուքում
 (G)I-DLE Թվիթթերում
 (G)I-DLE ՅուԹյուբում
 (G)I-DLE Daum Cafe-ում
 (G)I-DLE V LIVE-ում

Թաիլանդցի երգչուհիներ